cyanic-selkie/wikianc huggingface dataset:
విశిష్టాద్వైతం
ప్రధాన సిద్ధాంతం
నారాయణుడే సృష్టి స్థితి లయాలకు మూలము. చిత్తు జీవుడు. అచిత్తు ప్రకృతి. ఇవి రెండూ ఆయన శరీరము. సూక్ష్మ చిదచిద్విశిష్టుడుగా ఉన్న పరమేశ్వరుడు స్థూల చిదచిద్విశిష్టుడు కావడమే సృష్టి. ప్రకృతి మూలంగానే ఈ జగత్తు అంతా సృజింపబడుతున్నది. శ్రీ మహావిష్ణువు వాసుదేవ, సంకర్షణ, ప్రద్యుమ్న, అనిరుద్ధ అనే చతుర్వ్యూహాలు దాల్చుతాడు. వాసుదేవుడు తన భక్తులపట్ల వాత్సల్యంతో ఐదు మూర్తులుగా గోచరిస్తాడు. అవి
భగవంతుని అనుగ్రహానికి భక్తి ప్రపత్తులు ముఖ్యం. అందుకు ఉపాసనా విధానాలు.
ముఖ్య విషయాలు
త్రిమతములలో ఒకటి. ఈ మతమునందు చిత్తు, అచిత్తు, ఈశ్వరుఁడు అని పదార్థములు మూఁడు.
వివరణ
ఆచార్య రామానుజాచార్యుడు చిత్ (జీవులు), అచిత్ (జడము), ఈశ్వరుడు (పురుషోత్తముడు) అను మూడు పదార్ధములను ఒప్పుకొనుచున్నాడు.అనంత సంఖ్యాకులగు జీవులును, ఈజగత్తును కలసి ఈశ్వరుని శరీరము; ఈజీవజగద్యుక్తమగు శరీరమునకు ఈశ్వరుడె ఆత్మ.1.స్థూల సూక్ష్మ చేతనాచేతన, బ్రహ్మముల ఏకత్వము, 2.ద్వైతాద్వైత శ్రుతుల అవిరోధము 3. బ్రహ్మముయొక్క సగుణత్వ సవిశేషత్వ, విభుత్వములు 4. బ్రహ్మముయొక్క నిర్గుణత్వ నిర్విశేషఖంఢనము 5.జీవుని అనుత్వ, బ్రహ్మస్వభావత్వ, దాసత్వములు 6. జీవుని బంధకారణమగు అవిద్య 7. మోక్షోపాయమగు విద్య 8. భక్తియొక్క మోక్షకారణత్వ, శ్రేష్ఠతలు 9. బ్రహ్మైక్యనిరాసన 10. అనిర్వచ్నీయవాదఖంఢనము 11. జగత్తుయొక్క సత్యత్వస్థాపన, 12. జీవజగత్తుల ఈశ్వర శరీరత్వము అను విషయములు ఇందు ఆలోచింపబడినవి.
రామానుజమతమున పదార్ధములన్నియు ప్రమాణ ప్రమేయబేధముల రెండు విధములు.అందు ప్రమాణములు ప్రత్యక్ష, అనుమాన, శబ్దములని విభజింపబడినవి.ప్రమేయము ద్రవ్యద్రవ్యములని రెండు విధములు. ద్రవ్యము జడాజడములని రెండు విధములు. జడము ప్రకృతి కాలమను రెండు విధములు.ప్రకృతి చతుర్వింశతిత్త్వాత్మకము.కాలము భూత, భవిష్యత్, వర్తమాన రూపము.అజడములు ప్రాక్, ప్రత్యక్ అను రెండు రూపములు. ప్రత్యక్ జీవేశ్వర భెధముల ద్విరిధము. జెవులు నిత్య, బద్ధ, ముక్తులని మూడు విధములు. అందు బద్ధులు బుభుక్షు, ముముక్షు వులని రెండు విధములు. బుభుక్షులు అర్ధకామ పరులు, ధర్మకామ పరులని రెండు విధములు. ముముక్షువులు కైవల్య పరులు, మోక్షపరులుగా విభజింపబడుచున్నారు. భక్త, ప్రపన్న లని మోక్షపరులు రెండు తెగలు కలరు. ప్రపన్నలు మరల ఐకాంతికి, పరమైకాంతికిగా భేదముకలదు. పరమైకాంతికులు దృప్తులు, ఆర్యులు.ఈశ్వరుడు పర, వ్యూహ, విభు, అంతర్యామి, అర్చావతారమను ఐదు తెగలుగా విభజించాడు. పరుడు నారాయణుడు. వ్యూహము వాసుదేవ, సంకర్షణ, ప్రద్యుమ్న, అనిరుద్ధు లని చతుర్విధము, కేశవాదులు తదితర వ్యూహములు.మత్స్యాది, అవతారములు విభవములనబడెను. శ్రీరంగాది ఆలయములలో పూజింపబడు మూర్తివిశేషములు అర్చావతారములు. అద్రవ్యము సత్వ, రజః, తమః, శబ్ద, స్పర్స, రూప, రస, గంధ, సంయోగ, శాక్తులని పది విధములు.
శంకర మతమున జ్ఞానము నిరపేక్షము. రామానుజుమతమున అపేక్షికము. అద్వైతుల జ్ఞానము స్వప్రకాశము, నిర్విశేషము. ఈ జ్ఞానము ప్రత్యగాత్మ స్వరూపము. రామానుజుమతమున జ్ఞానము సవిశేష విషయకము, నిర్విశేషవస్తుజ్ఞానము అసంభవము. నిర్విశేషవస్తువే జ్ఞానస్వరూపమని శాంకరమతము.
పై నాలుగింటిని అనుబంధ చతుష్టయములుగా నిర్వచించెను.
బయటి లింకులు
వర్గం:శ్రీవైష్ణవం
ప్రతాప్ పోతేన్
ప్రతాప్ పోతేన్ (1952 ఆగస్టు 13 - 2022 జులై 15) భారతదేశానికి చెందిన సినిమా నటుడు, నిర్మాత. ఆయన తెలుగుతో పాటు మలయాళం, తమిళం,  హిందీ సినిమాల్లో నటించాడు.
రచయితగా
సొల్ల తుడికూతు మనసు (1988)
మరణం
ప్రతాప్ పోతన్ 2022 జులై 15న చెన్నై లోని స్వగృహంలో గుండెపోటుతో తుది శ్వాస విడిచారు.
బయటి లింకులు
వర్గం:1952 జననాలు వర్గం:జీవిస్తున్న ప్రజలు వర్గం:2022 మరణాలు
యనమదుర్రు
యనమదుర్రు పశ్చిమగోదావరి జిల్లా, భీమవరం మండలానికి చెందిన గ్రామం.ఇది మండల కేంద్రమైన భీమవరం నుండి 2 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 1156 ఇళ్లతో, 3878 జనాభాతో 998 హెక్టార్లలో విస్తరించి ఉంది. గ్రామంలో మగవారి సంఖ్య 1954, ఆడవారి సంఖ్య 1924. షెడ్యూల్డ్ కులాల సంఖ్య 472 కాగా షెడ్యూల్డ్ తెగల సంఖ్య 20. గ్రామ జనగణన లొకేషన్ కోడ్ 588732. నిడదవోలు నుండి ప్రారంభమయ్యే డ్రెయిన్ ఇక్కడ నుండి సముద్రములో కలుస్తుంది. దీనిని కృష్ణా పశ్చిమగోదావరి జిల్లాల వాళ్ళు ఎనమదుర్రు మురుగు కాలువగా పిలుస్తుంటారు.
గ్రామచరిత్ర
యనమదుర్రులోని ప్రఖ్యాత శక్తీశ్వరస్వామి ఆలయం తూర్పుచాళుక్యుల కాలంలో నిర్మితమైంది. 12వ శతాబ్దిలో ఢిల్లీ పాలకుల దండయాత్రలో చరిత్రగర్భంలో మరుగునపడిపోయింది. తర్వాతిక కాలంలో పునరుద్ధరణ పొందింది.
దేవాలయాలు
శక్తీశ్వరస్వామివారి ఆలయం: గ్రామంలో ఉన్న శక్తీశ్వరాలయం విశిష్టమైనది. శీర్షాసనంలో అపురూపమైన భంగిమలో శివుడు శివలింగంపై దర్శనమిస్తాడు. దక్షిణ కాశీగా విరాజిల్లుతున్న స్వయంభూ శ్రీ పార్వతీ సమేత శ్రీ శక్తీశ్వర స్వామివారి ఆలయ చరిత్ర-స్థల పురాణం: నమపర్తిని (యమధర్మరాజు) భక్తితో తలచుకునే జీవులు అరుదుగా కనిపిస్తాయి. ఈ సకల జీవరాశిలో పాములు, శునకాలు ( కుక్కలు) మాత్రమే ధర్మరాజు రాకపోకలను కనిపెట్టగలవిగా పేరు పొందాయి.యమధర్మరాజుకూ, శక్తీశ్వరస్వామిగా పిలువబడుతూ పూజలందుకుంటున్న శివునికి ఏమిటి సంబంధం? శివుడు సాక్షాత్ ఆరుద్ర రూపమేనని, రుద్రునికే కాలుడని, హరించే వాడనే నామాలున్నాయి. కాబట్టి ఇక్క్డ సంహారం తర్వాతనే జీవుల ఆత్మ సమవర్తి వెంట నడఛి తాను చేసిన కర్మానుసారంగా శిక్షలను అనుభవిస్తుంటుంది. నూటికి 99 మంది ఈ సమవర్తి పేరువింటేనే హడలిపోతుంటారు. అయితా ఇటువంటి న్యాయమూర్తికి తాను చేసే విధి కొంచం అసహ్యం కలిగిందట. అపుడాయన శివుని గురించి తపం ఆచరించగా, హరుడు సాక్షాత్కరించి "ఒకానొక రాక్షసుని వధానంతరం అతడు మనదగ్గరకు రావడం జరుగుతుందని, అప్పుడు తాను అతనిచేతనే ఆంధ్రదేశంలో ప్రతిష్టించబడటం, త్ద్వారా యముడంటే ప్రాణాలు తీసేవాడు కాదు, దీర్ఘరోగాలను సైతం నయం చేయగలడనే మంచిపేరు తెచ్చుకోవడమే కాక, మనుష్యులందరి చేత స్మరింపబడతాడని" వరం ఇచ్చాడు. ఆ వర ప్రభావంగా వెలసిన యనమదుర్రు శీర్షాసన శివ భంగిస్ క్షేత్రమే ఇప్పుడు తెలుసుకోబోయే శక్తీశ్వరస్వామివారి ఆలయం. పశ్ఛిమగోదావరి జిల్లా భీమవరం పట్టాణానికి సుమారు 5 కిలోమీటర్ల దూరంలోని యనమదుర్రు అనే గ్రామం ఉన్నట్లుండి వార్తల్లోకి ఎక్కింది.ఇక్కడ త్రేతయుగం నాటిదిగా చెప్పబడుతున్న ఒక ఆలయం 100 సంవత్సరాలక్రిందట తవ్వకాలలో బయటపడింది. ఈ త్రవ్వకాల్లో శివుని రూపమైన శక్తీశ్వరుడు, మూడు నెలల పసికండు అయిన కుమారస్వామిని ఒడిలో పెట్టుకుని లాలిస్తున్న పార్వతిమాత విగ్రహాలు ఏక పీఠంపై బయటపడ్డాయి.
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 3811. ఇందులో పురుషుల సంఖ్య 1912, మహిళల సంఖ్య 1899, గ్రామంలో నివాస గృహాలు 852 ఉన్నాయి.
2011 భారత జనగణన గణాంకాల ప్రకారం ఈ గ్రామం 1156 ఇళ్లతో, 3878 జనాభాతో 998 హెక్టార్లలో విస్తరించి ఉంది. గ్రామంలో మగవారి సంఖ్య 1954, ఆడవారి సంఖ్య 1924. షెడ్యూల్డ్ కులాల సంఖ్య 472 కాగా షెడ్యూల్డ్ తెగల సంఖ్య 20. గ్రామ జనగణన లొకేషన్ కోడ్ 588732 .పిన్ కోడ్: 534239.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు నాలుగు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉన్నాయి. సమీప మాధ్యమిక పాఠశాల దిరుమర్రులో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల, మేనేజిమెంటు కళాశాల, పాలీటెక్నిక్‌లు, సమీప వృత్తి విద్యా శిక్షణ పాఠశాల, అనియత విద్యా కేంద్రం భీమవరం లోను, దివ్యాంగుల ప్రత్యేక పాఠశాల, సమీప వైద్య కళాశాల, ఏలూరు లోనూ ఉన్నాయి.
ప్రభుత్వ వైద్య సౌకర్యం
యెనమదుర్రులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉన్నాయి. పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 5 కి.మీ. లోపు దూరంలో ఉన్నాయి. డిస్పెన్సరీ గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం ఉంది. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామానికి 5 కి.మీ. లోపు దూరంలో ఉంది. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
యెనమదుర్రులో భూ వినియోగం కింది విధంగా ఉంది:
నీటిపారుదల సౌకర్యాలు
యెనమదుర్రులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
యెనమదుర్రులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
పారిశ్రామిక ఉత్పత్తులు
బియ్యం
తాళ్ళపాక (అయోమయ నివృత్తి)
తాళ్లపాక, వైఎస్ఆర్ జిల్లా, రాజంపేట మండలానికి చెందిన గ్రామం.
తాళ్ళపాక తెలుగు వారిలో కొందరి ఇంటి పేరు.
శంకర్ నాగ్
శంకర్ నాగ్ (కన్నడం: ಶಂಕರ್ ನಾಗ್; 1954 నవంబరు 9 - 1990 సెప్టెంబరు 30) భారతీయ నటుడు, స్క్రీన్ రైటర్, దర్శకుడు, నిర్మాత. ఆయన కన్నడ చలనచిత్రాలు, టెలివిజన్‌లో తన నటనకు ప్రసిద్ధి చెందాడు. ఆయన అనేక మంది అభిమానులచే కరాటే రాజుగా పేరు పొందాడు. ఆయన నవలా రచయిత ఆర్. కె. నారాయణ్ చిన్న కథల ఆధారంగా మాల్గుడి డేస్ అనే టెలిసీరియల్‌కి దర్శకత్వం వహించాడు, నటించాడు కూడా. ఆయన నటుడు అనంత్ నాగ్‌ కి తమ్ముడు.
ఒండనొండు కలదల్లి చిత్రంలో తన నటనకు గాను 7వ ఇంటర్నేషనల్ ఫిల్మ్ ఫెస్టివల్ ఆఫ్ ఇండియా లో శంకర్ నాగ్ IFFI ఉత్తమ నటుడి అవార్డు: సిల్వర్ పీకాక్ అవార్డ్‌ను అందుకున్నాడు. మరాఠీ చలనచిత్రం కోసం ఆయనన 1897 జూన్ 22న సహ-రచయితగా జాతీయ అవార్డు గెలుచుకున్నాడు. ఆయన జాతీయ-అంతర్జాతీయ మన్ననలను పొందాడు.
వెట్టై ముత్తుకుమార్
వెట్టై ముత్తుకుమార్ (జననం 24 ఏప్రిల్ 1977) భారతదేశానికి చెందిన సినిమా నటుడు ఆయన వెట్టై (2011), పెట్టా (2019), సర్పత్తా పరంబరై (2021), మహాన్ (2022) సినిమాల్లో నటించి మంచి గుర్తింపునందుకున్నాడు.
బయటి లింకులు
వర్గం:1977 జననాలు వర్గం:జీవిస్తున్న ప్రజలు
బుద్ధులు
వివిధ బౌద్ధ సంప్రదాయాలలో అనేక బుద్ధుల ప్రస్తావన ఉంది. "బోధీసత్వత" అనే నిర్వాణస్థితిని పొ౦దడం ఈ సంప్రదాయానికి మూలసూత్రం.
28 బుద్ధుల జాబితా
ఇది బుద్ధవంశంలో చెప్పపడిన 28 బుద్ధుల జాబితా. పాళి బౌద్ధ సూత్రాలు గౌతమ బుద్ధుడు భూమిపై అవతరించే ముందే 28 బుద్ధులు అవతరించారని చెబుతున్నాయి. ఆ బౌద్ధ సూత్రాల ప్రకారం భవిష్యత్తులో మైత్రేయ బుద్ధుని అవతారం జరగబోతుంది.
ఇతర బుద్ధులు
thumb|150px|[[సమంతభద్రుడు తన ప్రజ్ఞాశక్తి సమంతభద్రితో ఆదిబుద్ధుడుగా]]
left|thumb|100px|భైషజ్యగురు బుద్ధుడు
thumb|right|100px|వజ్రధారుడు
వర్గం:బుద్ధులు
List of Buddhas
నూతన్
నూతన్ సమర్థ్ బహల్ (1936 జూన్ 4 - 1991 ఫిబ్రవరి 21) హిందీ చిత్రాలలో నటించిన భారతీయనటి. దాదాపు నాలుగు దశాబ్దాల పాటు సాగిన ఆమె కెరీర్‌లో 80కి పైగా చిత్రాలలో నటించింది. వీటిలో ఎక్కువగా ఆమె కథానాయికగా చేసింది. ఆమె భారతీయ చలనచిత్ర చరిత్రలో అత్యుత్తమ నటులలో ఒకరిగా పరిగణించబడుతుంది.
రొమాన్స్, సాహిత్యం, సైకలాజికల్ మొదలు సామాజిక వాస్తవిక ఇతివృత్తాలు వరకు తన సహజసిద్ధమైన నటనా శైలితో నటించి ప్రసిద్ధిచెందింది. నూతన్ ఉత్తమ నటిగా రికార్డు స్థాయిలో ఐదు ఫిల్మ్‌ఫేర్ అవార్డులు గెలుచుకోగా 1974లో భారత ప్రభుత్వం పద్మశ్రీ పురస్కారంతో ఆమెను సత్కరించింది.
కెరీర్
ముంబైలో చిత్రనిర్మాత కుమార్‌సేన్ సమర్థ్, సినీ నటి శోభనా సమర్థ్‌లకు జన్మించిన నూతన్ 14 సంవత్సరాల వయస్సులో 1950లో తన తల్లి దర్శకత్వం వహించిన హమారీ బేటీ చిత్రంతో తన కెరీర్‌ను ప్రారంభించింది. 1951లో ఆమె నగీనా, హమ్ లాగ్ చిత్రాలలో నటించింది. 1955లో సీమ చిత్రంలో ఆమె నటనకు విస్తృత స్థాయి గుర్తింపుతో పాటు ఉత్తమ నటిగా ఫిల్మ్‌ఫేర్ అవార్డును తెచ్చిపెట్టింది.
1980లలో నూతన్ క్యారెక్టర్ రోల్స్ చేయడం ప్రారంభించింది. ఆమె మరణానికి కొంతకాలం ముందు వరకు పని చేస్తూనే ఉంది. ఆమె సాజన్ కి సహేలీ (1981), మేరీ జంగ్ (1985), నామ్ (1986) వంటి చిత్రాలలో ఎక్కువగా తల్లి పాత్రలను పోషించింది. మేరీ జంగ్‌లో ఆమె నటనకు ఆమెకు ఉత్తమ సహాయ నటి విభాగంలో మరో ఫిల్మ్‌ఫేర్ అవార్డు లభించింది.
వ్యక్తిగతం
నూతన్ నావికాదళ లెఫ్టినెంట్-కమాండర్ రజనీష్ బహల్ ను 1959 లో వివాహం చేసుకుంది. వారికి ఒక కుమారుడు మోహ్నిష్ బహల్ ఉన్నాడు. అతను చలనచిత్ర, టెలివిజన్ నటుడు. అతని కూతురు, నూతన్ మనవరాలు ప్రనూతన్ బహల్ కూడా బాలీవుడ్ నటి.
1991లో రొమ్ము క్యాన్సర్‌తో నూతన్ మరణించింది. ఆమె భర్త 2004లో వారి అపార్ట్‌మెంట్‌లో అగ్ని ప్రమాదంలో మరణించాడు.
పౌర పురస్కారం
1974లో భారత ప్రభుత్వంచే దేశపు నాల్గవ అత్యున్నత పౌర పురస్కారం పద్మశ్రీ
ఫిల్మ్‌ఫేర్ అవార్డులు
ఉత్తమ నటి ఉత్తమ సహాయ నటి
BFJA అవార్డులు
ఉత్తమ నటి (హిందీ)
మూలాలు
వర్గం:1936 జననాలు వర్గం:1991 మరణాలు వర్గం:భారతీయ సినిమా నటీమణులు వర్గం:హిందీ సినిమా నటీమణులు వర్గం:ఫెమినా మిస్ ఇండియా విజేతలు వర్గం:పద్మశ్రీ పురస్కార గ్రహీతలు వర్గం:ఫిల్మ్‌ఫేర్ అవార్డుల విజేతలు వర్గం:మహిళా మోడల్స్ వర్గం:క్యాన్సర్ వ్యాధి మరణాలు
సయ్యద్ అమీనుల్ హసన్ జాఫ్రీ
జననం, విద్యాభాస్యం
సయ్యద్ అమీనుల్ హసన్ జాఫ్రీ 25 జనవరి 1955లో తెలంగాణ రాష్ట్రం, హైదరాబాద్ లో సయ్యద్ అహ్మద్ హుస్సేన్ జాఫ్రీ, మెహీరున్నీసా బేగం దంపతులకు జన్మించాడు. ఆయన 1977లో ఉస్మానియా యూనివర్సిటీ నుండి జర్నలిజం పూర్తి చేశాడు.
రాజకీయ జీవితం
సయ్యద్ అమీనుల్ హసన్ జాఫ్రీ రాజకీయాల్లోకి రాకముందు న్యూస్ టైం, డెక్కన్ క్రానికల్, ఈనాడు, బీబీసీ, రిటర్స్, రెడిఫ్.కామ్ లో జర్నలిస్ట్ గా పని చేశాడు.ఆయన 2010లో (ఎంఐఎం) పార్టీ ద్వారా రాజకీయాల్లోకి వచ్చి 2010లో తొలిసారి స్థానిక సంస్థల కోటాలో ఎమ్మెల్సీగా ఎన్నికయ్యాడు. జాఫ్రీ 2011 నుండి 2014 వరకు రెండోసారి, 2014 నుండి 2017 వరకు మూడోసారి, 2017లో స్థానిక సంస్థల కోటాలో నాల్గొవసారి ఎమ్మెల్సీగా ఎన్నికయ్యాడు. ఆయన 2018లో శాసనసభలో పబ్లిక్ అకౌంట్స్ కమిటీ (పీఏసీ) సభ్యుడిగా ఉన్నాడు. అమీనుల్‌ హసన్‌ జాఫ్రీ 12 జనవరి 2022న తెలంగాణ శాసనమండలి ఛైర్మన్‌గా నియమితుడయ్యాడు.
మూలాలు
వర్గం:తెలంగాణ వ్యక్తులు వర్గం:తెలంగాణ శాసన సభ్యులు వర్గం:1955 జననాలు
కామినేని
కామినేని (Kamineni) తెలుగు వారిలో కొందరి ఇంటి పేరు.
తెన్నేటి
తెన్నేటి తెలుగు వారిలో కొందరి ఇంటి పేరు.
రామరంజన్ ముఖర్జీ
రామరంజన్ ముఖర్జీ (1928–2010) భారతీయ రచయిత, విద్యావేత్త, ఇండాలజిస్ట్, రాష్ట్రీయ సంస్కృత విద్యాపీఠమాజీ ఛాన్సలర్, సంస్కృత సాహిత్యంలో పాండిత్యానికి ప్రసిద్ధి చెందారు. 2010లో భారత ప్రభుత్వం ఆయనకు పద్మశ్రీ తో సత్కరించింది.
జీవిత చరిత్ర
రామరంజన్ ముఖర్జీ 1928 జనవరి 1న భారత రాష్ట్రమైన పశ్చిమ బెంగాల్ లోని కోల్ కతా లో జన్మించారు. అతను 1944 లో (బి.ఎ) పట్టభద్రుడయ్యాడు, 1946 లో కలకత్తా విశ్వవిద్యాలయం నుండి సంస్కృతంలో పోస్ట్ గ్రాడ్యుయేట్ డిగ్రీని పొందాడు. తరువాత 1953లో అదే విశ్వవిద్యాలయం (కలకత్తా విశ్వవిద్యాలయం) నుండి పి.హెచ్.డి డాక్టరల్ డిగ్రీని పొందాడు. 1964లో జాదవ్ పూర్ విశ్వవిద్యాలయం నుంచి డాక్టర్ ఆఫ్ లిటరేచర్ డిగ్రీని కూడా పొందాడు.
ముఖర్జీ కలకత్తా విశ్వవిద్యాలయంలో లెక్చరర్ గా తన వృత్తిని ప్రారంభించాడు, 1956 లో జాదవ్ పూర్ విశ్వవిద్యాలయానికి వెళ్లి అక్కడ సంస్కృత శాఖలో చేరాడు, అక్కడ అతను డిపార్ట్ మెంట్ అధిపతి అయ్యాడు. తన పదవీకాలంలో, అతను విశ్వవిద్యాలయంలో ప్రత్యేక సహాయ విభాగం(డిఎస్ఎ సంస్కృతం) ను స్థాపించడంలో విజయవంతమయ్యాడు. 1970లో ఆయన  బుర్ద్వాన్ విశ్వవిద్యాలయానికి వైస్ ఛాన్సలర్ గా నియమితులయ్యారు. తరువాతి మూడు సంవత్సరాలు రవీంద్ర భారతి విశ్వవిద్యాలయంలో వైస్ ఛాన్సలర్ గా గడిపి, 1987లో అక్కడి నుండి పదవీ విరమణ చేశారు. ఈ కాలంలో స్టాండింగ్ కమిటీలో సభ్యుడిగా, ఆ తర్వాత అసోసియేషన్ ఆఫ్ ఇండియన్ యూనివర్సిటీస్ అధ్యక్షుడిగా ఉండి, అసోసియేషన్ ఆఫ్ కామన్వెల్త్ యూనివర్సిటీస్ స్టాండింగ్ కమిటీలో సభ్యుడిగా పనిచేశారు. అతను రాష్ట్రీయ సంస్కృత విద్యాపీఠమాజీ ఛాన్సలర్. శ్రీ సీతారాం వైదిక ఆదర్శ సంస్కృత మహావిద్యాలయ వంటి విద్యా సంస్థల స్థాపనల వెనుక ఆయన చేసిన కృషి ఉన్నది, భారత ప్రతినిధి బృందంలో సభ్యుడిగా అనేక దేశాలను కూడా సందర్శించాడు.
మరణం
రామరంజన్ ముఖర్జీ వృద్ధాప్య అనారోగ్యాల కారణంగా 13 మార్చి 2010న మరణించారు.
పెండ్యాల రాఘవరావు
పెండ్యాల రాఘవరావు (Pendyala Raghava Rao) లోక్‌సభ సభ్యుడు. ఇతడు 1952 సంవత్సరంలో మొట్టమొదటిసారిగా వరంగల్ లోక్‌సభ నియోజకవర్గం నుండి భారత పార్లమెంటుకు భారతీయ కమ్యూనిష్టు పార్టీ అభ్యర్థిగా ఎన్నికయ్యారు.
ఇతడు శ్రీ పెండ్యాల రామచంద్రరావు గారి కుమారుడు. ఇతడు వరంగల్ జిల్లాలోని చిన్నపెండ్యాల గ్రామంలో 1917 సంవత్సరంలో జన్మించాడు. వరంగల్ ఉన్నత పాఠశాలలో చదువుకొని 1934లో వెంకటమ్మను వివాహం చేస్తుకున్నాడు. వీరికి ఇద్దరు కుమారులు.
శుభోదయం (సినిమా)
శుభోదయం 1980 లో కె. విశ్వనాథ్ దర్శకత్వంలో విడుదలైన చిత్రం. ఇందులో చంద్రమోహన్, సులక్షణ ముఖ్యపాత్రల్లో నటించారు. ఇదే సినిమా 1982 లో హిందీలో రాకేష్ రోషన్, జయప్రద ముఖ్యపాత్రల్లో కామ్ చోర్ పేరుతోనూ, కన్నడం లో ఇదు ఎంత ప్రేమవయ్యా అనే పేరుతో పునర్నిర్మాణం అయింది.
మూలాలు
వర్గం:కె. విశ్వనాధ్ దర్శకత్వం వహించిన సినిమాలు వర్గం:చంద్రమోహన్ నటించిన సినిమాలు
భారత జాతీయ చలనచిత్ర పురస్కారాలు - ఉత్తమ కాస్ట్యూమ్ డిజైనర్
భారతదేశం సమాచార, ప్రసార మంత్రిత్వ శాఖ ఏర్పాటు చేసిన డైరెక్టరేట్ ఆఫ్ ఫిల్మ్ ఫెస్టివల్స్ ద్వారా ప్రతి సంవత్సరం అందించే భారత జాతీయ చలనచిత్ర పురస్కారాలలో ఉత్తమ కాస్ట్యూమ్ డిజైన్ కోసం జాతీయ చలనచిత్ర అవార్డు ఒకటి.
32వ జాతీయ చలనచిత్ర పురస్కారాల సందర్భంగా 1984లో ఈ పురస్కారాలన్ని ప్రారంభించారు. దేశంలోని అన్ని భారతీయ భాషలలో ఆ సంవత్సరంలో నిర్మించిన సినిమాలకు ప్రదానం చేస్తారు.
గ్రహీతలు
ఈ పురస్కారంలో రజత కమలం, నగదు బహుమతి అందజేయబడుతుంది. నీతా లుల్లా ఈ విభాగంలో నాలుగుసార్లు పురస్కారం అందుకుంది.
సంవత్సరాల్లో అవార్డు విజేతలు క్రింది ఉన్నారు:
ఇవి చూడండి
వర్గం:భారత జాతీయ చలనచిత్ర పురస్కారాలు
తెలుగు ప్రచురణ సంస్థలు
right|thumb|రోహిణి పబ్లికేషన్ యొక్క ప్రధాన వ్యాపార, ప్రచురణ సంస్ధ భవనము, రాజమండ్రి
right|thumb|గొల్లపూడి వీరాస్వామి అండ్ సన్ యొక్క ప్రధాన వ్యాపార, ప్రచురణ సంస్ధ భవనము, రాజమండ్రి తెలుగు పుస్తకాలలో కొన్ని మాత్రమే అంటే కవిత్వం లాంటి మాధ్యమం మాత్రమే పూర్వం కొందరి జమీందారులలాంటి పెద్దల వలన ప్రచురణకు నోచుకొనేది. తరువాతి కాలంలో కొన్ని ప్రచురణలు కొందరు ఔత్సాహికులు సొంతగా ప్రచురించుకోవడం మొదలెట్టారు. అలా కొన్ని ప్రచురణ సంస్థలు పుట్టుకొచ్చాయి. ఆలాంటి వాటిలో ప్రసిద్ధి చెందిన కొన్ని ప్రచురణ సంస్థలు.
వర్గం:ప్రచురణ సంస్థలు
గాయత్రీ
గాయత్రీ శంకర్ (జననం 2 మే 1993) భారతదేశానికి చెందిన సినిమా నటి. ఆమె 2012లో 18 వయసు సినిమా ద్వారా సినీరంగంలోకి అడుగుపెట్టి నడువుల కొంజం పక్కత కానోమ్ (2012)లో నటనకుగాను మంచి పేరు తెచ్చుకుంది.
మూలాలు
వర్గం:1993 జననాలు వర్గం:భారతీయ సినిమా నటీమణులు వర్గం:తమిళ సినిమా నటీమణులు వర్గం:జీవిస్తున్న ప్రజలు
గోవింద్ పద్మసూర్య
గోవింద్‌ పద్మసూర్య మలయాళ సినిమా నటుడు, యాడ్ ఫిలిం మేకర్ మరియు వ్యాఖ్యాత. ఆయన మళయాళంతో పాటు తమిళ్ మరియు తెలుగు లో అల వైకుంఠపురములో, బంగార్రాజు  సినిమాల్లో నటించాడు.
సినీ జీవితం
గోవింద్‌ పద్మసూర్య విజేగా తన వృత్తి జీవితాన్ని ప్రారంభించి 2008లో మలయాళ సినిమా ‘అడియాలంగళ్‌’ తో సినీరంగంలోకి అడుగు పెట్టాడు. ఆయన 2019లో 'కీ' సినిమా ద్వారా తమిళ సినీరంగంలోకి, 2020లో అల వైకుంఠపురములో సినిమా ద్వారా తెలుగు సినీరంగంలోకి అడుగు పెట్టి, రెండో సినిమా బంగార్రాజు తో మంచి గుర్తింపునందుకున్నాడు.
అన్నవరం (భీమవరం)
అన్నవరం పశ్చిమగోదావరి జిల్లా, భీమవరం మండలానికి చెందిన గ్రామం.ఇది మండల కేంద్రమైన భీమవరం నుండి 3 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 404 ఇళ్లతో, 1396 జనాభాతో 319 హెక్టార్లలో విస్తరించి ఉంది. గ్రామంలో మగవారి సంఖ్య 697, ఆడవారి సంఖ్య 699. షెడ్యూల్డ్ కులాల సంఖ్య 96 కాగా షెడ్యూల్డ్ తెగల సంఖ్య 19. గ్రామ జనగణన లొకేషన్ కోడ్ 588726.
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 1474. ఇందులో పురుషుల సంఖ్య 669, మహిళల సంఖ్య 805, గ్రామంలో నివాసగృహాలు 359 ఉన్నాయి
2011 భారత జనగణన గణాంకాల ప్రకారం ఈ గ్రామం 404 ఇళ్లతో, 1396 జనాభాతో 319 హెక్టార్లలో విస్తరించి ఉంది. గ్రామంలో మగవారి సంఖ్య 697, ఆడవారి సంఖ్య 699. షెడ్యూల్డ్ కులాల సంఖ్య 96 కాగా షెడ్యూల్డ్ తెగల సంఖ్య 19. గ్రామ జనగణన లొకేషన్ కోడ్ 588726.
విద్యా సౌకర్యాలు
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు రెండు, ప్రభుత్వ మాధ్యమిక పాఠశాల ఒకటి ఉన్నాయి. సమీప ప్రాథమికోన్నత పాఠశాల నరసింహపురంలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల, మేనేజిమెంటు కళాశాల, పాలీటెక్నిక్‌లు, సమీప వృత్తి విద్యా శిక్షణ పాఠశాల, అనియత విద్యా కేంద్రం భీమవరం లోను, దివ్యాంగుల ప్రత్యేక పాఠశాల, సమీప వైద్య, ఏలూరు లోనూ ఉన్నాయి.
ప్రభుత్వ వైద్య సౌకర్యం
అన్నవరంలో ఉన్న ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉన్నాయి. డిస్పెన్సరీ, కుటుంబ సంక్షేమ కేంద్రం గ్రామం నుండి 5 కి.మీ. లోపు దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామానికి 5 కి.మీ. లోపు దూరంలో ఉంది. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో సహకార బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 కి.మీ. లోపు దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 కి.మీ. లోపు దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
అన్నవరంలో భూ వినియోగం కింది విధంగా ఉంది:
నీటిపారుదల సౌకర్యాలు
అన్నవరంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
అన్నవరంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
సూపర్ మార్కెట్
సూపర్ మార్కెట్, అనేది ఒక స్వీయ-సేవా దుకాణం. ఇది అనేక రకాలైన ఆహార, పానీయ, గృహ ఉత్పత్తులతో విభజించిబడి ఉంటుంది. ఇది పెద్దదిగా ఉండి గతంలోని కిరాణా దుకాణాల కంటే విస్తృతమైన ఎంపికలతో ఉంటుంది. కానీ హైపర్‌మార్కెట్ లేదా బిగ్-బాక్స్ మార్కెట్ కంటే చిన్న, ఎక్కువ వస్తువుల పరిధిలో పరిమితంగా ఉంటుంది.
అయితే, రోజువారీ వాడకంలో, "కిరాణా దుకాణం" అనేది సూపర్ మార్కెట్‌కు పర్యాయపదంగా ఉంది. కిరాణా విక్రయించే ఇతర రకాల దుకాణాలను సూచించడానికి ఇది ఉపయోగించబడదు.
సూపర్ మార్కెట్లో సాధారణంగా మాంసం, తాజా ఉత్పత్తులు, పాల, బెక్డ్ వస్తువులు ఒక నడవలో ఉంటాయి. తయారుగా ఉన్న, ప్యాక్ చేసిన వస్తువులకు, వంట సామాగ్రి, గృహ క్లీనర్లు, ఫార్మసీ ఉత్పత్తులు, పెంపుడు జంతువుల సరఫరాల వంటి వివిధ ఆహారేతర వస్తువులకు కూడా షెల్ఫ్ స్థలం ప్రత్యేకించబడి ఉంటుంది.
చరిత్ర
రిటైలింగ్ ప్రారంభ రోజులలో, ఉత్పత్తులను సాధారణంగా వ్యాపారి కౌంటర్ వెనుక ఉన్న అల్మారాల నుండి సహాయకుడు తీసి ఇచ్చేవారు. వినియోగదారులు కౌంటర్ ముందు వేచి ఉండి, వారు కోరుకున్న వస్తువులను సూచించేవారు. చాలా పదార్ధాలు, సరుకులు విడివిడిగా చుట్టి వినియోగదారులకి-కావలసిన సైజు ప్యాకేజీలలో ఉండేదికాదు, అందువలన ఒక సహాయకుడు వినియోగదారుడు కోరుకున్న ఖచ్చితమైన మొత్తాన్ని కొలచి చుట్టేవారు. ఇది సామాజిక పరస్పర చర్యకు అవకాశాలను అందించింది. చాలామంది ఈ షాపింగ్ శైలిని "ఒక సామాజిక సందర్భం" గా భావించారు. తరచుగా "సిబ్బంది లేదా ఇతర కస్టమర్లతో మాట్లాడవలసిన అవసరం లేదు".
అభివృద్ధి చెందుతున్న దేశాలలో వృద్ధి
1990 ల నుండి, అభివృద్ధి చెందుతున్న దేశాలలో ఆహార రంగం చాలా వేగంగా మారిపోయింది, ముఖ్యంగా లాటిన్ అమెరికా, ఆగ్నేయ ఆసియా, భారతదేశం, చైనా మరియు దక్షిణాఫ్రికాలో. పెరుగుదలతో, గణనీయమైన పోటీ, కొంత ఏకీకరణ వచ్చింది. సమర్ధవంతంగా అందించిన ఈ అవకాశాలు అనేక యూరోపియన్ కంపెనీలను ఈ మార్కెట్లలో (ప్రధానంగా ఆసియాలో) అమెరికన్ కంపెనీలు లాటిన్ అమెరికా, చైనాలో పెట్టుబడులు పెట్టడానికి ప్రోత్సహించాయి. స్థానిక కంపెనీలు కూడా మార్కెట్‌లోకి ప్రవేశించాయి.
ఏర్పరచిన ప్రణాళికలు
సూపర్ మార్కెట్ చాలా సరుకులు ముందే ప్యాక్ చేయబడి ఉంటాయి. ప్యాకేజీలను అరల్లో సర్ది ఉంచుతారు. వస్తువు రకం ప్రకారం నడవలో వివిధ విభాగాలలో అమరుస్తారు. క్రొత్త ఉత్పత్తులు వంటి కొన్ని వస్తువులు డబ్బాలలో నిల్వ చేయబడతాయి. చెక్కుచెదరకుండా చల్లని వాతావరణం అవసరమయ్యేవి నియంత్రిత ఉష్టోగ్రతలు కలిగిన డిస్‌ప్లే కేసులలో ఉంటాయి.
మూలాలు
వర్గం:ఆహార పదార్థాలు
మోహన్ కిషోర్ నామదాస్
మోహన్ కిషోర్ నామదాస్ భారతీయ విప్లవకారుడు, స్వాతంత్ర్య సమరయోధుడు. thumb అతను కోల్‌కతకు చెందిన అనుశీలన్ సమితిలో చురుకైన సభ్యుడు. నెట్రోకోనా సోరికాండ రాజకీయ కార్యాచరణ కేసులో సభ్యత్వం కారణంగా అతనికి ఏడేళ్ల జైలు శిక్ష విధించి అండమాన్ దీవుల్లోని సెల్యులార్ జైలుకు తరిలించారు. మోహిత్ మొయిత్రా (ఆయుధాల చట్టం కేసులో దోషిగా నిర్ధారించబడ్డాడు), మహావీర్ సింగ్ (రెండవ లాహోర్ కుట్ర కేసు లో దోషిగా నిర్ధారించబడ్డాడు) మరో 30 మందితో పాటు ఖైదీలపట్ల అమానుషంగా ప్రవర్తించినందుకు నిరసనగా అతను 1933 నిరాహార దీక్షలో పాల్గొన్నాడు. క్రూరమైన బలప్రయోగ ప్రక్రియ కారణంగా అతను 26 మే 1933 న మరణించాడు. మోహిత్ మొయిత్రా, మహావీర్ సింగ్ కూడా నిరాహార దీక్ష సమయంలో మరణించారు.
మూలాలు
వర్గం:1933 మరణాలు వర్గం:బ్రిటిష్‌ ఇండియాలోని ప్రజలు
నతబరి శాసనసభ నియోజకవర్గం
నతబరి శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం కూచ్ బెహర్ జిల్లా, కూచ్ బెహార్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
నతబరి నియోజకవర్గం పరిధిలో కూచ్ బెహార్ I కమ్యూనిటీ డెవలప్‌మెంట్ బ్లాక్‌లోని డియోన్‌హాట్, దౌగురి, గురియాతి I, గురియాతి II, జిరాన్‌పూర్ & పనిసాలా గ్రామ పంచాయతీలు, కమ్యూనిటీ డెవలప్‌మెంట్ బ్లాక్‌లోని చిల్ఖానా II, డియోచరాయ్, ధల్పాల్ II, మారుగంజ్, నటాబరి I, నటబరి II గ్రామ పంచాయతీలు & అందరన్ ఫుల్‌బరీ II, బలరామ్‌పూర్ I, బలరామ్‌పూర్ II, చిల్ఖానా I, తుఫాన్‌గంజ్ I ఉన్నాయి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
గట్టుప్పల్ మండలం
గట్టుప్పల్ తెలంగాణ రాష్ట్రం, నల్గొండ జిల్లా, నల్లగొండ రెవిన్యూ డివిజన్ పరిథిలోని మండల కేంద్రం. తెలంగాణ రాష్ట్ర ప్రభుత్వం 2022 జులై 23న ప్రాథమిక నోటిఫికేషన్‌ జారీ చేసి, ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974లోని సెక్షన్ 3) ప్రకారం 2022 సెప్టెంబర్ 26న 09 గ్రామాలతో నూతనంగా గట్టుప్పల్ మండలాన్ని ఏర్పాటు చేస్తూ ఉత్తర్వులు జారీ చేసింది.
తెలంగాణ రాష్ట్రం ఏర్పడిన తరువాత మండలాల పునర్విభజనలో భాగంగా గట్టుప్పల్‌ను మండలంగా ప్రకటించిన ప్రభుత్వం తర్వాత ఆ నిర్ణయాన్ని వెనక్కి తీసుకుంది. ప్రత్యేక మండలం కోసం 892 రోజుల పాటు గ్రామస్థులు నిరసన కార్యక్రమాలు చేపట్టారు.
మండలంలోని గ్రామాలూ
గట్టుప్పల్‌ మండలంలో మొత్తం 9 గ్రామ పంచాయతీలతో ఏర్పాటైంది. చండూరు మండలం నుండి కొండాపురం, తేరట్‌పల్లి, గట్టుప్పల్, సిర్దేపల్లి, కుమందానిగూడ, మర్రిగూడ మండలం నుండి నామాపూర్, అంతంపేట, సోమరాజుగూడా, మునుగోడు మండలం నుండి వెలమకన్నె గ్రామాలను కలిపి మండలంగా ఏర్పాటు చేస్తూ ప్రభుత్వం ఉత్తర్వులు జారీ చేసింది.
మూలాలు
వర్గం:నల్గొండ జిల్లా మండలాలు
మధన్ బాబ్
'''ఎస్. కృష్ణమూర్తి''' (జననం 19 అక్టోబర్ 1953) భారతదేశానికి చెందిన సినిమా నటుడు. ఆయనను వృత్తిపరంగా మధన్ బాబ్ అని పిలుస్తారు. మధన్ బాబు సన్ టీవీ కామెడీ షో ''[https://te.wikipedia.org/wiki/%E0%B0%85%E0%B0%B8%E0%B0%A4%20%E0%B0%AA%E0%B1%8B%E0%B0%B5%E0%B0%A4%E0%B1%81%20%E0%B0%8E%E0%B0%B5%E0%B0%B0%E0%B1%81? అసత పోవతు ఎవరు?]'' లో కనిపించాడు. న్యాయమూర్తులలో ఒక్కడిగా ఉన్నాడు
బయటి లింకులు
వర్గం:1953 జననాలు
ఆలూరు మండలం (నిజామాబాదు జిల్లా)
ఆలూరు మండలం తెలంగాణ రాష్ట్రం, నిజామాబాద్ జిల్లా, ఆర్మూర్ రెవిన్యూ డివిజన్ పరిథిలోని మండల కేంద్రం. తెలంగాణ రాష్ట్ర ప్రభుత్వం 2022 జులై 23న నూతన మండలాల ఏర్పాటుకు ప్రాథమిక నోటిఫికేషన్‌ జారీ చేసి, ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974లోని సెక్షన్ 3) ప్రకారం 2022 సెప్టెంబర్ 26న నూతనంగా ఆలూరు మండలాన్ని ఏర్పాటు చేస్తూ ఉత్తర్వులు జారీ చేసింది.
ఇందులాల్ యాగ్నిక్
ఇందులాల్ కనయాలాల్ యాగ్నిక్ (22 ఫిబ్రవరి 1892 - 17 జూలై 1972) ఒక భారతీయ స్వాతంత్ర్య ఉద్యమకారుడు, రచయిత, చలనచిత్ర నిర్మాత. అతను 8 ఆగస్టు 1956 న గుజరాత్‌ ప్రత్యేక రాష్ట్ర హోదా కోసం చేసిన ఉద్యమానికి నాయకత్వం వహించాడు. అతన్ని ఇందు చాచా అని కూడా పిలుస్తారు.
యాగ్నిక్ 1957 లో పూర్వపు బొంబాయి రాష్ట్రంలోని అహ్మదాబాద్ నియోజకవర్గం నుండి 2వ లోక్‌సభ కు ఎన్నికయ్యాడు. అతను 1962-1972 కాలంలో అదే నియోజకవర్గం నుండి 3వ, 4వ, 5వ లోక్‌సభ కు తిరిగి ఎన్నికయ్యాడు.
జననం, విద్య
యాగ్నిక్ గుజరాత్‌ లోని ఖేడా లో గల నాడియాడ్‌లోని ఝగాడియా పోల్‌లో జన్మించాడు. అతని తండ్రి కనయ్యలాల్ చదువుతూనే చిన్న వయసులోనే మరణించాడు. యాగ్నిక్ తన ప్రాథమిక, మాధ్యమిక విద్యను నదియాడ్‌లో పూర్తి చేశాడు. 1906 లో మెట్రిక్యులేషన్ పరీక్షలో ఉత్తీర్ణత సాధించి, అహ్మదాబాద్‌లోని గుజరాత్ కళాశాలలో చేరాడు. ఇంటర్మీడియట్ పరీక్షలో ఉత్తీర్ణుడయ్యాక, ముంబాయిలోని సెయింట్‌ జేవియర్స్ కాలేజ్ లో అడ్మిషన్ తీసుకుని, బిఎ పూర్తి చేశాడు. 1912లో ఎల్ఎల్ బి. పూర్తి చేశాడు.
స్వాతంత్ర్య ఉద్యమంలో
మాగ్ కామా ద్వారా ఎగురవేయబడిన స్తుత్‌గౌర్డ్ జర్మనీ నుండి యాగ్నిక్ ట్రై కలర్ జెండాను తీసుకువచ్చాడు, యాగ్నిక్ తన కాలేజీ రోజుల్లో అనిబీసెంట్‌ ని బాగా ప్రభావితం చేశాడు. 1915 లో, జమ్నాదాస్ ద్వారకాదాస్, శంకర్‌లాల్ బ్యాంకర్‌తో కలిసి, అతను యంగ్ ఇండియా అనే ఆంగ్ల భాషా పత్రికను బొంబాయి నుండి ప్రచురించాడు. అదే సంవత్సరంలో, గుజరాతీ మాసపత్రిక నవజీవన్ అనే సత్య ప్రచురణ ప్రారంభమైంది. 1919 వరకు మహాత్మాగాంధీ కి అప్పగించే వరకు యాగ్నిక్ దాని సంపాదకుడుగా వ్యవహరించాడు. గాంధీజీ ఆత్మకథలో మొదటి 30 అధ్యాయాలను అతను నుండి డిక్టేషన్ తీసుకున్న తర్వాత ఎరవాడ జైలులో రాశాడు.
స్వాతంత్ర్య ఉద్యమం కంటే ముందు
1956 లో, ప్రత్యేక గుజరాత్ రాష్ట్రం కోసం మహాగుజరాత్ ఉద్యమానికి యాగ్నిక్ నాయకత్వం వహించాడు, మహాగుజరాత్ జనతా పరిషత్ వ్యవస్థాపక అధ్యక్షుడయ్యాడు. 1957 లో, అతను మహాగుజరాత్ జనతా పరిషత్ అభ్యర్థిగా అహ్మదాబాద్ నియోజకవర్గం నుండి 2వ లోక్‌సభ కు ఎన్నికయ్యాడు. 1 మే 1960 న గుజరాత్ రాష్ట్రం ఏర్పడిన తర్వాత, మహాగుజరాత్ జనతా పరిషత్ రద్దు చేయబడింది. జూన్ 1960 లో అతను నూతన్ మహా గుజరాత్ జనతా పరిషత్‌ను స్థాపించాడు, 1962 లో దాని అభ్యర్థిగా 3వ లోక్‌సభ కు తిరిగి ఎన్నికయ్యాడు.
మరణం
ఇందులాల్ కనయాలాల్ యాగ్నిక్ 17 జూలై 1972 న అహ్మదాబాద్‌ లో మరణించాడు.
మూలాలు
వర్గం:భారత స్వాతంత్ర్య సమర యోధులు వర్గం:గుజరాత్ స్వాతంత్ర్య సమర యోధులు వర్గం:2వ లోక్‌సభ సభ్యులు వర్గం:3వ లోక్‌సభ సభ్యులు వర్గం:4వ లోక్‌సభ సభ్యులు వర్గం:5వ లోక్‌సభ సభ్యులు
ఒంటేరు ప్రతాప్ రెడ్డి
ఒంటేరు ప్రతాప్ రెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన 2019లో తెలంగాణ అటవీ అభివృద్ధి సంస్థ (ఫారెస్ట్‌ డెవలప్‌మెంట్‌ కార్పొరేషన్‌) ఛైర్మన్‌గా నియమితుడయ్యాడు.
రాజకీయ జీవితం
వంటేరు ప్రతాప్ రెడ్డి తెలుగుదేశం పార్టీ ద్వారా రాజకీయాల్లోకి వచ్చి సిద్ధిపేట జిల్లా టిడిపి అధ్యక్ష్యుడిగా, తెలుగు రైతు రాష్ట్ర అధ్యక్షుడిగా పార్టీలో వివిధ హోదాల్లో పని చేశాడు. ఆయన 2009లో ఆంధ్రప్రదేశ్ అసెంబ్లీ ఎన్నికల్లో జరిగిన గజ్వేల్ నుండి తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి తూంకుంట నర్సారెడ్డి చేతిలో 7175 ఓట్లు తేడాతో ఓటమి పాలయ్యాడు. తెలంగాణ రాష్ట్రం ఏర్పడక 2014లో జరిగిన తెలంగాణ అసెంబ్లీ ఎన్నికల్లో గజ్వేల్ నుండి తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి టిఆర్ఎస్ అభ్యర్థి కల్వకుంట్ల చంద్రశేఖర్ రావు చేతిలో 19391 ఓట్ల తేడాతో ఓటమి పాలయ్యాడు.
వంటేరు ప్రతాప్ రెడ్డి 11 ఏప్రిల్ 2018న తెలుగుదేశం పార్టీకి రాజీనామా చేసి ఢిల్లీ లో రాహుల్ గాంధీ సమక్షంలో 25 మే 2018న కాంగ్రెస్ పార్టీలో చేరాడు. ఆయన 2018లో జరిగిన తెలంగాణ అసెంబ్లీ ఎన్నికల్లో గజ్వేల్ నుండి ప్రజాకూటమి అభ్యర్థిగా కాంగ్రెస్ పార్టీ తరపున పోటీ చేసి తన సమీప ప్రత్యర్థి టిఆర్ఎస్ అభ్యర్థి కల్వకుంట్ల చంద్రశేఖర్ రావు చేతిలో 58290 ఓట్ల తేడాతో ఓటమి పాలయ్యాడు. ప్రతాప్ రెడ్డి 18 జనవరి 2019న కాంగ్రెస్ పార్టీ కి రాజీనామా చేసి హైదరాబాద్ తెలంగాణ భవన్ లో టిఆర్ఎస్ పార్టీ కార్యనిర్వాక అధ్యక్ష్యుడు కేటీఆర్‌ సమక్షంలో తెలంగాణ రాష్ట్ర సమితి పార్టీలో చేరాడు. వంటేరు ప్రతాప్‌రెడ్డిని తెలంగాణ రాష్ట్ర అటవీ అభివృద్ధి సంస్థ కొత్త చైర్మన్‌గా నియమిస్తూ 24 అక్టోబర్ 2019న ప్రభుత్వం ఉత్తర్వులు జారీ చేసింది. ఆయన 7 నవంబర్ 2019న చైర్మన్‌గా భాద్యతలు చేపట్టాడు. ఆయన పదవి కాలాన్ని రెండేళ్లు పెంచుతూ రాష్ట్ర ప్రభుత్వం 19 డిసెంబర్ 2021న ఉత్తర్వులు జారీ చేసింది.
మూలాలు
వర్గం:సిద్దిపేట జిల్లా రాజకీయ నాయకులు వర్గం:సిద్దిపేట జిల్లా వ్యక్తులు వర్గం:1966 జననాలు
త్యాగరాజు (నటుడు)
Pagadala Tyagaraju Naidu తెలుగు సినిమా నటుడు. ఇతడు ఎక్కువ సినిమాలలో ప్రతినాయకుడిగా నటించాడు.
జీవిత విశేషాలు
ఇతడు 1941లో వరంగల్ జిల్లా హన్మకొండలోన యతిరాజమ్మ, టి ఆర్‌ నారాయణస్వామి నాయుడుకు జన్మించాడు. ఇతని పూర్తి పేరు పగడాల త్యాగరాజు నాయుడు. ఇతని విద్యాభ్యాసం వరంగల్‌, హైదరాబాద్ నగరాల్లో జరిగింది. బాల్యం నుండే క్రీడలు, సాంస్కృతిక రంగాల్లో ఆసక్తి కనబరచి కాలేజీ రోజుల్లో క్రీడల్లో ఆల్‌రౌండర్‌గా పేరు పొందాడు. ఇంటర్‌ కాలేజీ క్రీడోత్సవాల్లో పాలు పంచుకుని చాలా బహుమతులు పొందడమే కాక కాలేజీ తరపున క్రికెట్‌ టీముకు కెప్టెన్‌గా వ్యవహరించేవాడు. క్రీడల పట్ల ఎంత శ్రద్ధాసక్తులు ఉండేవో నటన పట్ల కూడా ఇతనికి అంతే ఆసక్తి ఉండేది. మొదటిసారిగా పదేళ్ల వయసులో సికిందరాబాద్ గవర్నమెంట్‌ హైస్కూల్‌లో చదువుతున్నప్పుడు పాఠశాల వార్షికోత్సవాల్లో ఒక నాటకంలో ఆడపిల్ల వేషం వేసి అందరినీ ఆశ్చర్యంలో ముంచెత్తాడు. ఈ నాటకాన్ని చూసిన అప్పటి హైదరాబాదు స్టేట్‌ ముఖ్యమంత్రి బూర్గుల రామకృష్ణారావు అభినందిస్తూ ప్రత్యేక బహుమతి అందజేశారు. తరువాత వరంగల్‌ కాలేజీలో చదువుతున్నప్పుడు చాలా నాటకాల్లో నటించి పేరు తెచ్చుకోవడమే గాక చాలా నాటకాలకు దర్శకత్వం వహించి జిల్లా స్థాయి నాటకాల్లో ఉత్తమ నటుడు అవార్డులందుకున్నాడు. కాలేజీలో చదివే రోజుల్లోనే నాటకాలంటే ఇతనికి ఒక వ్యసనంగా మారింది. తన మిత్రులతో కలిసి పగిలిన గోడలు అనే నాటకాన్ని అంతర్‌ విశ్వవిద్యాలయాల నాటకోత్సవాల్లో ప్రదర్శించాలనుకున్నాడు. కానీ ఇంతలో తనకు ఇవ్వవలసిన వేషం వేరొకరికి ఇచ్చి తనను తప్పించారు. అప్పటికే కాలేజీ సాంస్కృతిక విభాగానికి కన్వీనర్‌గా ఉన్న తనకు వేషం లేకపోవడమేమిటని అడగడంతో అదే నాటకంలో ఒక రిక్షావాడి వేషం ఇచ్చారు. ఆంధ్రా యూనివర్సిటీలో జరిగిన ఈ పోటీల్లో, వేంకటేశ్వర, ఉస్మానియా వర్సిటీలు కూడా పాల్గొన్నాయి. ఈ పోటీల్లో ఇతని 'పగిలిన గోడలు' నాటకానికి ఉత్తమ నాటకం, ఉత్తమ స్క్రిప్టు, ఉత్తమ నటుడు బహుమతులతో పాటు త్యాగరాజు పోషించిన రిక్షావాడి పాత్రకు ఉత్తమ సహాయనటుడి బహుమతి వచ్చింది. ఒక నాటకానికి అన్ని బహుమతులు రావడం ఆంధ్ర విశ్వవిద్యాలయ చరిత్రలో అదే మొదటిసారి. రిక్షావాడి పాత్ర పోషణను మెచ్చుకుంటూ ఆంధ్రా విశ్వవిద్యాలయం వైస్‌ ఛాన్స్‌లర్‌ టెలిగ్రాం ద్వారా అభినందనలు తెలిపితే, రిజిస్ట్రార్‌ కూర్మా వేణు గోపాలస్వామి నాయుడు ఏకంగా తమ యూనివర్సిటీలోనే ఎం.ఎ.చదవమని అడిగాడు. కానీ త్యాగరాజు మాత్రం ఆ ప్రతిపాదనను సున్నితంగానే తిరస్కరించి ఉస్మానియా విశ్వవిద్యాలయంలోనే ఎం.ఎ., ఎం.ఫిల్‌., ఎల్‌.ఎల్‌.బి. చేశాడు. త్యాగరాజు నాటకాల పట్ల ఉన్న ఆసక్తితో వరంగల్‌లో మిత్రులందరితో కలిసి కాకతీయ కళాసమితి అనే సంస్థను స్థాపించాడు. ఈ సంస్థ పక్షాన చాలా నాటకాలు వేశాడు.
సినిమా రంగం
నాటక రంగంలో త్యాగరాజు కృషిని, నటుడిగా ప్రదర్శించే ప్రతిభను గుర్తించి ఇతని స్నేహితులు సినిమాలలో ప్రయత్నించమని ప్రోత్సహించారు. మద్రాసు వెళ్లి దర్శకుడు ప్రత్యగాత్మను కలిసి సినిమాలలో నటించాలనే తన అభిలాషను వ్యక్తం చేశాడు. ప్రత్యగాత్మ తాను దర్శకత్వం వహించిన మంచి మనిషి చిత్రంలో విలన్‌గా అవకాశం ఇచ్చాడు. ఆవిధంగా ఇతనికి 1964లో తొలి సినిమా అదీ ఎన్.టి.ఆర్.తో కలిసి నటించే అవకాశం లభించింది. ఆ వెంటనే గుత్తా రామినీడు 'పల్నాటి యుద్ధం' (1966)లో వీరభద్రుడి వేషం, రంగుల రాట్నం (1967)లో వాణిశ్రీ తండ్రి వేషంతో నటుడిగా మంచి గుర్తింపు పొందాడు. ఆ తరువాత ఇతనికి పాతికేళ్లకు పైగా తన సినీజీవితంలో వెనక్కి తిరిగి చూసుకొనే అవసరమే కలుగలేదు. బందిపోటు దొంగ, పోలీస్‌ ఇన్‌స్పెక్టర్‌ వేషాలకు త్యాగరాజు పెట్టింది పేరుగా చలామణి అయ్యాడు. ప్రతినాయక పాత్రలో కరుడుగట్టిన విలన్‌ వేషాలు వేయడంలో తనకు తానే సాటి రాగలడనే పేరు తెచ్చుకున్న త్యాగరాజు 'పాప కోసం', 'శ్రీ షిర్డీ సాయిబాబా మహత్యం' వంటి చిత్రాల్లో సాత్విక పాతలు ధరించి ప్రేక్షకుల సానుభూతిని పొందాడు కూడా. ఇతడు కౌబాయ్, క్రైమ్‌ చిత్రాలతో పాటు జానపద, పౌరాణిక, సాంఘిక చిత్రాలలో తెలుగు, తమిళ, మలయాళ, హిందీ భాషలలో మొత్తం 400 చిత్రాలకు పైగా నటించాడు.
నటించిన సినిమాలు
త్యాగరాజు నటించిన సినిమాల పాక్షిక జాబితా:
మరణం
అతి తక్కువ కాలంలో అత్యధిక చిత్రాలలో నటించిన త్యాగరాజు తన 51వ ఏట 1991 ఫిబ్రవరి 24న హైదరాబాదులోని అశోక్‌నగర్‌లో ఉన్న తన సోదరుని ఇంట్లో హఠాత్తుగా గుండెపోటు రావడంతో ఆసుపత్రికి తరలిస్తుండగానే మార్గమధ్యంలో మృతి చెందాడు.
బయటి లింకులు
వర్గం:తెలుగు సినిమా నటులు వర్గం:1941 జననాలు వర్గం:తెలంగాణ కళాకారులు వర్గం:వరంగల్ జిల్లా కళాకారులు వర్గం:ఉస్మానియా విశ్వవిద్యాలయం పూర్వ విద్యార్ధులు వర్గం:రంగస్థల నటులు వర్గం:క్రీడాకారులు వర్గం:తమిళ సినిమా నటులు వర్గం:మలయాళ సినిమా నటులు వర్గం:హిందీ సినిమా నటులు వర్గం:1991 మరణాలు
గువ్వ గోరింక
గువ్వ గోరింక, 2020 డిసెంబరు 17న విడుదలైన తెలుగు సినిమా. మ్యాంగో మాస్ మీడియా, అకర్ వర్క్స్ బ్యానర్లపై బి. జీవన్ రెడ్డి, దాము రెడ్డి కోసనం నిర్మించిన ఈ సినిమాకు మోహన్ బమ్మిడి దర్శకత్వం వహించాడు. ఈ సినిమాలో సత్యదేవ్ కంచరాన, ప్రియ లాల్, ప్రియదర్శి పులికొండ, చైతన్య, మధుమిత, రాహుల్ రామకృష్ణ ముఖ్య పాత్రల్లో నటించగా, సురేష్ బొబ్బిలి సంగీతం సమకూర్చాడు. ఇది 2020, డిసెంబరు 17న అమెజాన్ ప్రైమ్ వీడియో లో విడుదలైంది.
కథా నేపథ్యం
సదానంద్ (సత్యదేవ్) మెకానికల్ ఇంజనీర్, అతను శబ్దం లేని వాహనాన్ని కనిపెట్టాలనుకుంటున్నాడు. శిరీష (ప్రియ లాల్) ఒక సంగీత విద్వాంసురాలు, ఆమె మాస్టర్స్ చేయడానికి హైదరాబాదు నగరానికి వస్తుంది. వారు పక్కపక్క ఫ్లాట్లలో నివసిస్తున్నారు. వారు ఒకరినొకరు చూసుకోకుండా మాట్లాడుకుంటారు. ఇలా ఇద్దరి మధ్య పరిచయం ఏర్పడుతుంది. చివరికి వారు ప్రేమలో పడతారు. ఆ తరువాత ఏం జరిగిందనే మిగతా కథ.
నిర్మాణం
2017లో ఈ సినిమా ప్రారంభించబడింది, కానీ వివిధ కారణాల వల్ల చిత్రీకరణ ఆలస్యం అయింది. ఈ చిత్రం 2020లో అమెజాన్ ప్రైమ్‌లో విడుదలైంది.
స్పందన
"ఒకరినొకరు కలవకుండా ప్రేమలో పడటం అనేది టాలీవుడ్‌కు కొత్తేమీ కాదు" అని ది టైమ్స్ ఆఫ్ ఇండియా పత్రికకు చెందిన తధాగత్ పాతి వ్రాశాడు. ఇండియాగిల్ట్జ్ కూడా విమర్శ రాసింది. "మోహన్ బమ్మిడి దర్శకత్వం వహించిన గువ్వ గోరింక సినిమా, 90ల సినిమాలను తలపిస్తోంది" అని ఫిల్మ్ కంపానియన్ కి చెందిన కార్తీక్ కేరమలు వ్రాశాడు.
బయటి లింకులు
వర్గం:2020 తెలుగు సినిమాలు వర్గం:తెలుగు ప్రేమకథ చిత్రాలు
బానోతు మదన్ లాల్
బాణోతు మదన్‌లాల్‌ తెలంగాణ రాష్ట్రానికి చెందిన రాజకీయ నాయకుడు మరియు మాజీ ఎమ్మెల్యే.
జననం, విద్యాభాస్యం
బానోతు మదన్ లాల్ 03 మే 1963లో ఖమ్మం జిల్లా, రఘునాథపాలెం , ఈర్లపుడి గ్రామంలో జన్మించాడు. ఆయన ఉస్మానియా యూనివర్సిటీ నుండి బీఏ పూర్తి చేశాడు.
మూలాలు
వర్గం:ఖమ్మం జిల్లా నుండి ఎన్నికైన శాసన సభ్యులు వర్గం:ఖమ్మం జిల్లా రాజకీయ నాయకులు వర్గం:ఖమ్మం జిల్లా వ్యక్తులు వర్గం:1963 జననాలు
కె. కృష్ణమూర్తి
'''కె. కృష్ణమూర్తి''' ( 1915 అక్టోబరు 22 - 2011 మార్చి 6) కేరళ రాష్ట్రానికి చెందిన చెందిన స్వాతంత్ర్య సమరయోధుడు, రచయిత, ప్రచురణకర్త, రాజకీయ నాయకుడు.
జననం, విద్యాభ్యాసం
కృష్ణమూర్తి 1915, అక్టోబరు 22న కేరళ రాష్ట్రంలోని కొట్టాయంలో జన్మించాడు. కొట్టాయంలోని పాఠశాల విద్యను పూర్తి చేసిన తర్వాత, తిరువనంతపురం లోని మహారాజా కళాశాల నుండి ఆంగ్లంలో పట్టభద్రుడవడంతోపాటు విశ్వవిద్యాలయ బంగారు పతకం కూడా సాధించాడు. తరువాత ఎంఏ చదువు కోసం మద్రాస్‌ లోని ప్రెసిడెన్సీ కాలేజీలో చేరాడు. కొంతకాలం తర్వాత ఆక్స్‌ఫర్డ్ విశ్వవిద్యాలయంలోని హెర్ట్‌ఫోర్డ్ కాలేజీలో న్యాయశాస్త్రంలో మాస్టర్స్ డిగ్రీని అభ్యసించాడు. అక్కడ కూడా అతను బంగారు పతకాన్ని అందుకున్నాడు.
రచనా ప్రస్థానం
తన భార్యతో కలిసి 1965లో తమిళంలో 'వాచకర్ వట్టం' అనే పుస్తక క్లబ్‌ను ప్రారంభించాడు. 1970ల ప్రారంభంలో సంపాదకుడిగా నూలగం అనే తమిళ లైబ్రరీ సైన్స్ మ్యాగజైన్‌ను ప్రచురించాడు.
వ్యక్తిగత జీవితం
1943లో భారత జాతీయ కాంగ్రెస్ నాయకుడు ఎస్. సత్యమూర్తి కుమార్తె లక్ష్మీ కృష్ణమూర్తిని వివాహం చేసుకున్నాడు. వారికి ముగ్గురు కుమారులు ఉన్నారు. లక్ష్మీ 2009లో మరణించింది.
మరణం
కృష్ణమూర్తి 2011, మార్చి 6న తమిళనాడు లోని చెన్నై లో మరణించాడు.
మూలాలు
వర్గం:1915 జననాలు వర్గం:2011 మరణాలు వర్గం:కేరళ స్వాతంత్ర్య సమర యోధులు వర్గం:కేరళ వ్యక్తులు వర్గం:కేరళ న్యాయవాదులు వర్గం:కేరళ రచయితలు వర్గం:కేరళ ప్రజలు వర్గం:కేరళ రాజకీయ నాయకులు
నారాయణ్ గణేష్ గోరె
నారాయణ్ గణేష్ గోరె (దేవనాగరి: नारायण गणेश गोरे) (1907– 1993 మే 1) భారతదేశం లోని మహారాష్ట్ర కు చెందిన సోషలిస్టు నాయకుడు, మరాఠీ రచయిత.
జీవితం తొలి దశలో
అతను కొంకణ్ లోని హిండేల్ పట్టణంలో జన్మించాడు. న్యాయశాస్త్రంలో డిగ్రీ సంపాదించడానికి పూణేలో తన పాఠశాల, కళాశాల విద్యను పొందాడు.
కెరీర్
కళాశాల కాలం నుండి గోరే బ్రిటిష్ రాజ్ నుండి మహాత్మా గాంధీ నాయకత్వంలో భారతదేశ స్వాతంత్ర్యం కోసం పోరాటంలో పాల్గొన్నాడు. 1942 పోరాటంలో పాల్గొన్నందుకు బ్రిటిష్ అధికారులచే జైలు శిక్ష అనుభవించాడు.
1947లో భారతదేశానికి స్వాతంత్ర్యం వచ్చిన తరువాత గోరే 1957–62లో 2వ లోక్ సభ సభ్యుడిగా, 1967–68లో పూణే మేయర్ గా పనిచేశారు. 1970–76 కాలంలో భారత పార్లమెంటులో రాజ్యసభ సభ్యుడిగా; 1977-79 కాలంలో యునైటెడ్ కింగ్ డమ్ కు భారత హై కమిషనర్ గా ఉన్నారు. అతను చాలా సంవత్సరాలు భారత సోషలిస్టు పార్టీకి అధ్యక్షుడిగా ఉన్నాడు.
1981 జనవరి 26 నుండి 1984 జనవరి 12 వరకు గోరే సాధన (వారపత్రిక) (साधना) వారపత్రికకు సంపాదకుడిగా పనిచేశాడు.
సాహిత్య రచనలు
గోరే చిన్న కథలు రాజకీయ, రాజకీయేతర వ్యాసాలు, ట్రావెలాగ్స్ రాశాడు. అతను రెండు ముఖ్యమైన రచనలను కూడా అనువదించాడు. మొత్తం మీద 25కు పైగా పుస్తకాలు రాశాడు.
మూలాలు
వర్గం:2వ లోక్‌సభ సభ్యులు వర్గం:మహారాష్ట్ర స్వాతంత్ర్య సమర యోధులు వర్గం:1993 మరణాలు వర్గం:1907 జననాలు వర్గం:మహారాష్ట్ర రచయితలు
బొడిగె శోభ
బొడిగె శోభ తెలంగాణ రాష్ట్రానికి చెందిన రాజకీయ నాయకురాలు మరియు మాజీ ఎమ్మెల్యే.
జననం, విద్యాభాస్యం
బొడిగె శోభ 09 జూన్ 1974లో తెలంగాణ రాష్ట్రం, కరీంనగర్ జిల్లా, ఎల్కతుర్తి మండలం , దామెరగ్రామంలో సాతూరి రత్నం, భాగ్యలక్ష్మి దంపతులకు జన్మించింది. ఆమె పదో తరగతి వరకు వరంగల్ లోని కంచరగుంట ప్రభుత్వ పాఠశాలలో పూర్తి చేసి, కొన్ని కారణాల వల్ల ఇంటర్మీడియట్ మధ్యలోనే ఆపేసింది. ఆమెకు 16 వయస్సులో బొడిగె గాలన్నతో  వివాహం జరిగింది. వారికీ ఇద్దరు పిల్లలు దివ్య, వికాస్ ఉన్నారు.
రాజకీయ జీవితం
బొడిగె శోభ 1990 దశకంలో రాజకీయాల్లోకి వచ్చింది. ఆమె ఎమ్మార్పీఎస్ మహిళా విభాగం ఉపాధ్యక్షురాలిగా పని చేసింది. ఆమె 1999లో జరిగిన ఆంధ్రప్రదేశ్ అసెంబ్లీ ఎన్నికల్లో మహాజన ఫ్రంట్ (వీరన్న వర్గం) నుంచి కమలాపూర్ శాసనసభ నియోజకవర్గం నుండి పోటీ చేసి ఓటమి పాలయ్యింది. తెలంగాణ ఉద్యమ సమయంలో హైదర్‌గూడ లోని 49వ నెంబర్ ఎమ్మెల్యే క్వార్టర్‌లో ఎమ్మార్పీఎస్ రాష్ట్రకార్యాలయం సమీపంలోని జలదృశ్యంలో జయశంకర్‌ మీటింగ్ జరుగుతుంటే అక్కడికి వెళ్లింది. బొడిగె శోభ ఆ మీటింగ్‌కి వెళ్లిన అనంతరం తెలంగాణ రాష్ట్ర సాధన కోసం 2001లో తెలంగాణ రాష్ట్ర సమితి పార్టీలో చేరింది.
బొడిగె శోభ కరీంనగర్ జిల్లా శంకరపట్నం జెడ్‌పీటీసీగా పోటీ చేసి గెలిచింది. ఆమెను 2009 నుండి చొప్పదండి అసెంబ్లీ నియోజకవర్గం ఇన్‌చార్జ్‌గా టిఆర్ఎస్ పార్టీ నియమించింది. ఆమె 2014లో జరిగిన అసెంబ్లీ ఎన్నికల్లో చొప్పదండి అసెంబ్లీ నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి సుద్దాల దేవయ్య పై 54981 ఓట్ల మెజారిటీతో గెలిచి కరీంనగర్ జిల్లా నుంచి శాసనసభలో ఎమ్మెల్యేగా అడుగుపెట్టిన తొలి దళిత మహిళగా రికార్డు సృష్టించింది. 2018లో జరిగిన అసెంబ్లీ ఎన్నికల్లో ఆమెకు టికెట్ దక్కకపోవడంతో ఆమె 15 నవంబర్ 2018న భారతీయ జనతా పార్టీ లో చేరింది. ఆమె 2018లో ఎన్నికల్లో బీజేపీ పార్టీ అభ్యర్థిగా పోటీ చేసి ఓటమి పాలయ్యింది.
మూలాలు
వర్గం:కరీంనగర్ జిల్లా నుండి ఎన్నికైన శాసన సభ్యులు వర్గం:కరీంనగర్ జిల్లా మహిళలు వర్గం:1974 జననాలు
కొండపల్లి పురపాలక సంఘం
కొండపల్లి పురపాలక సంఘం, ఆంధ్రప్రదేశ్ రాష్ట్రం, ఎన్టీఆర్ జిల్లా లోని పురపాలక సంఘం. ఈ పురపాలక సంఘం విజయవాడ లోకసభ నియోజకవర్గం లోని, మైలవరం శాసనసభ నియోజకవర్గం పరిధికి చెందింది.పురపాలక సంఘ ప్రధాన కార్యాలయం కొండపల్లి పట్టణంలో ఉంది.
చరిత్ర
ఈ పురపాలక సంఘం గ్రేడ్‌ - 3 మునిసిపాలిటీ. దీనిని ఇబ్రహీంపట్నం, కొండపల్లి మేజర్‌ పంచాయతీలను కలిపి ఏర్పాటు చేశారు.దీని పరిధిలో మొత్తం 29 వార్డులు ఉన్నాయి. దీనికి పురపాలక సంఘం కౌన్సిల్ ఎన్నికలు ప్రతి 5 సంవత్సరాలకు జరుగుతాయి.2021 నవంబరులో జరిగిన ఆంధ్రప్రదేశ్ స్థానిక సంస్థల ఎన్నికలలో మొత్తం 29 వార్డులకు ఎన్నికలు జరిగాయి. 14 వార్డులు తెలుగుదేశం పార్టీ గెలుపొందగా, వైయస్ఆర్ కాంగ్రెస్ పార్టీ 14 వార్డులు గెలిచింది, 10వ వార్డు నుంచి స్వతంత్ర అభ్యర్థి గెలిచింది .స్వతంత్ర అభ్యర్ది ఓటు, ఎక్స్ అఫీషియా ఓట్లుతో మున్సిపల్ చైర్మన్ గా తేదేపా అభ్యర్థి ఎన్నికయ్యాడు.
భౌగోళికం
కొండపల్లి పురపాలక సంఘం 16.61833°N, 80.54111°W అక్షాంశాలు రేఖాంశాల మధ్య ఉంది. రాష్ట్ర రాజధాని అమరావతి 31 కిలోమీటర్ల దూరంలో ఉంది. విజయవాడ గుండా పోయే 221 జాతీయ రహదారి 16 కి.మీ. దూరంలో ఉంది.
వెలుపలి లంకెలు
వర్గం:ఎన్టీఆర్ జిల్లా పురపాలక సంఘాలు
డొంకేశ్వర్ మండలం
డొంకేశ్వర్‌ మండలం తెలంగాణ రాష్ట్రం, నిజామాబాద్ జిల్లా, ఆర్మూర్ రెవిన్యూ డివిజన్ పరిథిలోని మండల కేంద్రం. తెలంగాణ రాష్ట్ర ప్రభుత్వం 2022 జులై 23న నూతన మండలాల ఏర్పాటుకు ప్రాథమిక నోటిఫికేషన్‌ జారీ చేసి, ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974లోని సెక్షన్ 3) ప్రకారం 2022 సెప్టెంబర్ 26న నూతనంగా డొంకేశ్వర్‌ మండలాన్ని ఏర్పాటు చేస్తూ ఉత్తర్వులు జారీ చేసింది.
మండలం లోని గ్రామాలు
నందిపేట్ మండలం నుండి 12 గ్రామాలను విభజించి నూతనంగా డొంకేశ్వర్ మండలం ఏర్పాటైంది.
మూలాలు
వర్గం:నిజామాబాదు జిల్లా
శుభాకాంక్షలు (సినిమా)
శుభాకాంక్షలు జగపతి బాబు, రాశి, రవళి ప్రధాన పాత్రధారులుగా నటించి భీమనేని శ్రీనివాసరావు దర్శకత్వం వహించిన 1997 లో విడుదలైన కుటుంబ కథా చిత్రం. ఈ సినిమాకు మాతృక విజయ్ కథానాయకుడిగా నటించిన పూవే ఉనక్కాగ అనే తమిళ సినిమా.
నిర్మాణం
పూవే ఉనక్కాగ అనే తమిళ సినిమా ఈ సినిమాకి మాతృక. ఇందులో విజయ్ కథానాయకుడిగా నటిస్తే తెలుగులో జగపతి బాబు నటించాడు. విజయ్ పక్కన చార్లీ నటుడు స్నేహితుడిగా నటిస్తే తెలుగులో ఈ పాత్రలో సుధాకర్ నటించాడు. తెలుగు నేటివిటీకి అనుగుణంగా సినిమా కథలో చాలా మార్పులు చేశారు. ఇందులో భాగంగా సుధాకర్ పాత్రను బాగా అభివృద్ధి చేశారు. సినిమా విజయంలో సుధాకర్ పోషించిన గోపి పాత్ర ముఖ్యమైంది.
మూలాలు
వర్గం:1998 తెలుగు సినిమాలు వర్గం:తమిళ సినిమా పునర్నిర్మాణాలు వర్గం:బ్రహ్మానందం నటించిన సినిమాలు వర్గం:సత్యనారాయణ నటించిన చిత్రాలు
హరీశ్ ఉత్తమన్
హరీశ్‌ ఉత్తమన్‌ భారతదేశానికి చెందిన సినిమా నటుడు. ఆయన 2008లో తమిళ సినిమా తా ద్వారా సినిమా రంగంలోకి అడుగు పెట్టి తమిళంతో పాటు తెలుగు, మలయాళం మరియు కన్నడ సినిమాల్లో నటించాడు. హరీశ్‌ తెలుగులో ‘గౌరవం’, ‘పవర్’, ‘శ్రీమంతుడు’, ‘దువ్వాడ జగన్నాథం’, ‘జై లవకుశ’, ‘అశ్వద్ధామ’ ‘వి’ 'నాంది' చిత్రాలలో ప్రతినాయకుడిగా (విలన్) నటించి మంచి గుర్తింపు తెచ్చుకున్నాడు.
వివాహం
హరీశ్ ఉత్తమన్ 2018లో మేకప్‌ ఆర్టిస్ట్‌ అమృత కల్యాణ్‌పుర్‌ ను వివాహమాడాడు, ఇద్దరి మధ్య అభిప్రాయ భేదాలు రావడంతో 2019లో విడిపోయి విడాకులు తీసుకున్నారు. ఆయన మలయాళ నటి చిన్ను కురువిల్లను 20 జనవరి 2022న రెండో వివాహం చేసుకున్నాడు.
టెలివిజన్ సీరియల్స్
2008-2009 కోలంగళ్  1329 ఎపిసోడ్ నుండి - మధుబాలకృష్ణన్ "మధు" - సంగీతకారుడు (మేనకా ప్రేమికుడు) - తమిళ్
మూలాలు
వర్గం:1982 జననాలు వర్గం:తమిళనాడు వ్యక్తులు
సైకిల్ (2021 సినిమా)
సైకిల్, 2021 జనవరి 15న విడుదలైన తెలుగు సినిమా. గ్రే మీడియా, ఓవర్సీస్ ఎంటర్టైన్మెంట్ నెట్‌వర్క్ బ్యానర్లలో పి రామ్ ప్రసాద్, వి బాలాజీ రాజు నిర్మించిన ఈ సినిమాకు ఆట్ల అర్జున్ రెడ్డి దర్శకత్వం వహించాడు. ఈ సినిమాలో మహాత్ రాఘవేంద్ర, పునర్ణవి భూపాలం నటించగా, జిఎం సతీష్ సంగీతం సమకూర్చాడు.
నిర్మాణం
2018 చివరిలో ఈ సినిమా ప్రకటన చేశారు. 2019 ప్రారంభంలో షూటింగ్ ప్రారంభమై, జూలై నాటికి పూర్తయింది. ఆర్థిక సమస్యల కారణంగా విడుదల ఆలస్యంకాగా, 2021 జనవరి 15న విడుదలైంది.
పాటలు
ఈ సినిమాకు జిఎం సతీష్ సంగీతం సమకూర్చాడు.
బయటి లింకులు
వర్గం:2021 తెలుగు సినిమాలు
సంతోష్ నారాయణన్
సంతోష్ నారాయణన్ భారతదేశానికి చెందిన సంగీత దర్శకుడు & గాయకుడు. ఆయన 2012లో పా. రంజిత్ దర్శకత్వంలో విడుదలైన అట్టకత్తి సినిమా ద్వారా సంగీత దర్శకునిగా సినీరంగంలోకి అరంగేట్రం చేశాడు.
బయటి లింకులు
వర్గం:తమిళనాడు సినిమా సంగీత దర్శకులు వర్గం:1983 జననాలు
వేమూరి నరసింహారెడ్డి
వేమూరి నరసింహారెడ్డి తెలుగు సాహితీవేత్త. అతను వే. న. రెడ్డి పేరుతో ప్రసిద్ధులు. అతను చేతనావర్తన కవుల్లో ఒకడు.
జీవిత విశేషాలు
వేనరెడ్డి 1939లో జనగామ జిల్లా లోని చిల్పూర్ మండలానికి చెందిన పల్లగుట్ట గ్రామంలో జన్మించాడు. వరంగల్ కళాశాలలో తెలుగు ఉపన్యాసకులుగా పనిచేశాడు.
రచనలు
1962, 65లలో చైనా, పాకిస్తాన్‌ ల దండయాత్రల సందర్భంగా పలువురు కవుల రచనలతో సమరగీతి, సమరభారతి అను కవితా సంకలనాలను ప్రచురించాడు.
చేతనావర్తం మొదటి సంపుటిలో ఈయన రచించిన  'జన్మాష్టమి' ప్రతీకాత్మకంగా సాగిన కవిత. కృష్ణుని ఉద్దేశించి ఇలా రాశారు. నువ్వు పుట్టడం మాత్రమే కటకటాలలో నేను పుట్టింది మొదలు కటకటాలలోనే ఈ ఇక్కట్ల ఉక్కు చువ్వల నడుమ చిక్కుల చీకట్ల కట్ల నడుమ తడబడే అడుగులతో వెతుకున్నారు నీ కోసం, నీ అడుగు జాడల కోసం ఇలా శ్రీకృష్ణుని జన్మాష్టమికి, ఆధునిక జీవితంలో ఎదురయ్యే అష్టకష్టాలకు భేదం లేదని తెలియజేయడం కనిపిస్తుంది.
వే. నరసింహారెడ్డి ”ఆకలి ఒక్కటే సత్యం” అన్నారు. ఆకలి జాతీయమైంది అంతర్జాతీయ మైంది ఆకలికి కుల గోత్రాల్లేవు ఆకలి ఒక్కటే సత్యం కనబడకుండా జ్వలిస్తుంది అదేవిధంగా ఆయన రచించిన 'కవిత్వమే నా ఊపిరి', 'నీ కాళ్ల మీద నువ్వు', 'పిరికిగా చావకు', 'కాలాన్ని కత్తిరించి చూడకు' మొదలైన కవితల్లో మహత్తర సందేశం ఉంది.
మూలాలు
వర్గం:తెలంగాణ రచయితలు వర్గం:తెలుగు సాహితీకారులు
తెహట్టా శాసనసభ నియోజకవర్గం
తెహట్టా శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం నదియా జిల్లా, కృష్ణానగర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు